
_START_ARTICLE_
Lysbro (Silkeborg)
_START_SECTION_
Historie
_START_PARAGRAPH_
Tidligere var Lysbro en levende by med værktøjsfabrikken, flere teglværker og et dambrug.
_START_SECTION_
Jernbanen
_START_PARAGRAPH_
Lysbro havde station på Silkeborg-Kjellerup-Rødkærsbro Jernbane 1924-68. Stationsbygningen er bevaret som amatørteatret PerronTeatret, Lysbroparken 87. Lidt vest for stationen starter Kjellerupstien, en asfalteret gang-, cykel- og ridesti, der følger banens tracé til Lemming Station.
_START_SECTION_
Kommunen
_START_PARAGRAPH_
I 1941 blev Lysbro indlemmet i Silkeborg Kommune og senere også i Silkeborg Sogn. Indtil 1941 var Lysbro en del af Funder Sogn og Kommune i Hids Herred i det daværende Viborg Amt.